גזל שינה

גזל שינה הוא איסור הלכתי מוסרי, המתייחס להפרעה לשינה של אדם אחר. אף שהביטוי המקובל הוא "גזל שינה", כתבו באחרונים שלמעשה הדבר אינו נכלל באיסור גזל, והביאו מקורות שונים למהות וגדר האיסור.

 מקור האיסור 
הביטוי "גזל שינה" מוזכר לראשונה, בהקשר אחר, בספר משלי, בפסוק .

אמנם לא קיים בדברי חז"ל איסור מפורש על גזל שינה, אך אחרונים שונים, בעיקר מתנועת המוסר, טבעו את הביטוי וסמכו את האיסור על מקורות שונים.שו"ת - האם יש מושג של גזל שינה? באתר הידברות

הביטוי בהקשרו של האיסור מוזכר לראשונה בשם החפץ חיים שהיה אומר: .; 

טעם האיסור
כאמור, למרות הביטוי השגור "גזל שינה", כתבו האחרונים כי אין במניעת שינה של אדם, אפילו באופן ישיר, איסור גזל שעניינו כאשר הגזלן נוטל לעצמו חפץ שלקח מאחר, ואילו המונע שינה מחברו אינו מקבל לעצמו דבר. בעקבות כך העלו האחרונים סברות וטענות שונות, בסיבת האיסור בהפרעה לשינה:

 ואהבת לרעך כמוך: יש שכתבו, שכחלק מהציווי "ואהבת לרעך כמוך" נצטוונו לאהוב כל אדם מישראל, שלא לעשות לחברינו דבר ששנוא עלינו, ושלא לפגוע ולצער אדם מישראל, ולכן אסור להעיר אדם מאחר שהדבר יגרום לו לצער.
 אונאה: לדעת רבי יעקב בלוי, הדבר נכלל באיסור "לֹא תוֹנוּ אִישׁ אֶת עֲמִיתוֹ" (). על פי הגמרא בבבא מציעא שכתוב בה , מכאן נראה שקיים איסור כללי מהתורה לצער אדם בדיבור.
 מזיק: בשו"ת משנה הלכות כתב שהוא מדין מזיק: , והוסיף שכן הוא גם לשון המאירי 'היזק שינה'.

 דינים נוספים 
 לימוד תורה בקול 
בשו"ת שבט הלוי כתב רבי שמואל ואזנר, להתיר ללמד תינוקות של בית רבן תורה בביתו, ואין השכנים יכולים למחות שהדבר מפריע להם לישון, שהרי אי אפשר ללמד ילדים בלי מעט הגבהת הקול. אולם, הלומד בבית המדרש לא יגביה קולו אם הדבר מפריע לשכנים, מאחר שאפשר ללמוד בקול גם בלי להפריע.

אך בשו"ת משנה הלכות כתב רבי מנשה קליין להתיר ללמוד גם בקול רם ,חלק י"ד סימן ר', שו"ת משנה הלכות, באתר פרויקט השו"ת וכן כתבו בשם החזון איש – שאי אפשר למחות ביד מי שלומד תורה בקול בלילה, אמנם הוסיף שראוי להתרגל ללמוד בלילה בשקט., עמוד 72

 להעיר כדי לקיים מצווה 
בפוסקים דנו, האם מותר להעיר אדם משנתו כדי שיקיים מצוות:

האחרונים הביאו את דברי השו"ע מהם משמע שמותר להעיר אדם לצורך מצוות קריאת שמע: .

בדין הדלקת נרות חנוכה, פוסק המשנה ברורה: מאמר בנושא גזל שינה, הרב ישועה רטבי, ישיבת מצפה יריחו

 להפריש מאיסור 
ברמ"א פסק כי מותר להעיר כהן שישן באוהל שיש שם מת, על מנת להצילו מטומאה האסורה לכהן. ובש"ך כתב שנראה שרק באיסור דאורייתא חובה להעיר אותו, אבל לא באיסור דרבנן.

אדם שישן מחוץ לסוכה, לדעת הבן איש חי יש להקיצו: , אולם לדעת רבי שלמה זלמן אוירבך אין צריך להעירו, כי ישן נחשב לשוטה שפטור ממצוות סוכה.

קישורים חיצוניים
 הרב ישועה רטבי, מאמר בנושא גזל שינה, ישיבת מצפה יריחו
תשובה על איסור גזל שינה, באתר דין
האם יש איסור גזל שינה? באתר ישיבת כיסא רחמים

הערות שוליים

קטגוריה:מוסר
קטגוריה:הלכה
קטגוריה:שינה